b"\n_START_ARTICLE_\nIrski okrogli stolp\n_START_PARAGRAPH_\nIrski okrogli stolpi (irsko cloigtheach (ednina), cloigthithe (mno\xc5\xbeina) \xe2\x88\x92 dobesedno 'zvonik') so zgodnji srednjeve\xc5\xa1ki kamniti stolpi, ki jih najdemo predvsem na Irskem, dva sta na \xc5\xa0kotskem in eden je na otoku Man. \xc4\x8ceprav ni soglasja o njihovem namenu, predvidevajo, da so bili zvoniki pribe\xc5\xbeali\xc5\xa1\xc4\x8da, pozneje pa uporabljeni tudi za druge namene._NEWLINE_V glavnem stojijo v bli\xc5\xbeini cerkve ali samostana, vrata stolpa so obrnjena proti zahodnemu vhodu cerkve, tako da je bilo brez izkopavanj mogo\xc4\x8de ugotoviti, kje so bile v\xc4\x8dasih cerkve.\n_START_SECTION_\nKonstrukcija in raz\xc5\xa1irjenost\n_START_PARAGRAPH_\nOhranjeni stolpi so visoki od 18 do 40 metrov, njihov obseg je 12 do 18 metrov. Stolp v Kilmacduaghu je najve\xc4\x8dji ohranjeni stolp na Irskem (od navpi\xc4\x8dnice visi 1,7 metra) . Zidovi se razlikujejo glede na \xc4\x8das nastanka, prvi so iz neklesanega kamna, poznej\xc5\xa1i so lepo grajeni iz kamnose\xc5\xa1ko obdelanega kamna (klesanec).  Spodnji del je trden zid z enimi vrati, dvignjenimi nad teren za dva do tri metre in so pogosto dostopna le po lestvi. \xc4\x8ce so stolpi dvo- ali ve\xc4\x8dnadstropni (ali se vidi, kje so bila nadstropja), po navadi leseni, menijo, da so bila nadstropja povezana z lestvami. Okna, ki so visoko zgoraj, so izrezana v kamen. Kapa (streha) je iz kamna, po navadi koni\xc4\x8daste oblike, \xc4\x8deprav so nekateri stolpi zdaj okronani s poznej\xc5\xa1imi cinami._NEWLINE_Glavni razlog za vhod, ki se je zgradil nad tlemi, je bila ohranitev strukturne celovitosti stavbe in ne obrambe. Stolpi so bili namre\xc4\x8d na splo\xc5\xa1no zgrajeni na slabih temeljih. Stolp v Monasterboicu ima podzemni temelj debel le \xc5\xa1estdeset centimetrov. Gradnja vrat na tleh bi oslabila stolp. Stavbe \xc5\xa1e vedno stojijo, ker je njihova okrogla oblika odporna proti po\xc5\xa1kodbam, del stolpa pod vhodom pa je zasut z zemljo in kamni._NEWLINE_Razdalja od tal do dvignjenih vrat je nekoliko vi\xc5\xa1ja od razdalje med prvim in drugim nadstropjem; tako bi bile velike, toge stopnice prevelike za vrata. Izkopavanja v 1990-ih, ki razkrivajo luknje, potrjujejo, da so bile zgrajene lesene stopnice. Vendar pa uporabe lestev pred gradnjo takih stopnic ni mogo\xc4\x8de izklju\xc4\x8diti._NEWLINE_Stolpi so bile verjetno zgrajeni med 9. in 12. stoletjem. Na Irskem jih je bilo verjetno pribli\xc5\xbeno 120; ve\xc4\x8dina je v ru\xc5\xa1evinah, 18 do 20 pa je skoraj popolnoma ohranjenih. Zunaj Irske so trije. Dva sta na severovzhodu \xc5\xa0kotske: okrogli stolp Brechin in Abernethy, drugi pa je pri gradu v Peelu na otoku svetega Patrika, ki je zdaj povezan z otokom Man._NEWLINE_Znani stolpi so na otoku Devenish in v Glendaloughu, medtem ko je v Clondalkinu edini okrogli stolp na Irskem z izvirno kapo. Pet stolpov imajo grofije Mayo (Aughagower, Balla, Killala, Meelick in Turlough), Kilkenny in Kildare (ob stolnici Kildare, visok 32 metrov), Castledermot, Oughter Ard, Taghadoe in Old Kilcullen). Edini znani okrogli stolp s \xc5\xa1esterokotno osnovo je v Kinneighu v pokrajini Cork, zgrajen leta 1014. Okrogli stolp v Ardmoru v grofiji Waterford, ki naj bi bil najnovej\xc5\xa1i na Irskem (12. stoletje), ima enkratno zna\xc4\x8dilnost treh trakov okoli zunanjosti.\n_START_SECTION_\nNamen\n_START_PARAGRAPH_\nNamen stolpov je bil do nedavnega nekoliko nejasen. V preteklosti je bila priljubljena hipoteza, da so bili stolpi obramba pred napadalci, kot so Vikingi. \xc4\x8ce so na stolpu opazili vikin\xc5\xa1ko vojsko, je pri\xc5\xa1el lokalni prebivalec (ali duhovnik), ki je lahko dvignil lestev od znotraj. Stolpi naj bi bili uporabljeni za shranjevanje verskih relikvij in drugih dragocenosti . Toda s to hipotezo je veliko te\xc5\xbeav. Mnogi stolpi so zgrajeni na to\xc4\x8dkah, ki niso idealne za raziskovanje okolice in tam ne bi bili u\xc4\x8dinkoviti kot razgledni stolpi._NEWLINE_Poleg tega so bila vrata lesena in bi lahko zgorela. Poleg tega bi se dim zgorelih vrat zaradi oblike stolpa kot dimnika vlekel po notranjosti stolpa in vsi ljudje bi se zadu\xc5\xa1ili. Dejansko so okrogli stolpi pri Dysert O'Dei in Aghagowerju dokazali po\xc5\xa1kodbe na vratih. Obstajajo tudi zapisi, da so ljudje v okroglih stolpih umrli._NEWLINE_Zato je verjetnej\xc5\xa1e, da je bil okrogel stolp zvonik in je posnemal celinski evropski slog zvonika, ki je bil takrat priljubljen. Irska beseda  za okrogli stolp je cloigtheach, ki dobesedno pomeni 'zvonik', kot je zapisal George Petrie leta 1845. _NEWLINE_Irski jezik se je v zadnjem tiso\xc4\x8dletju mo\xc4\x8dno razvijal. Dinneen opozarja na druge izgovarjave, cluiceach in cuilceach za cloigtheach. \xc5\xa0e posebej izraz cloichtheach pomeni  kamnita hi\xc5\xa1a. Zdi se, da je okrogli stolp edina pomembna kamnita stavba na Irskem pred prihodom Normanov v letih 1169\xe2\x88\x9271._NEWLINE_Profesor arheologije Tadhg O'Keeffe [7] z Dublinske univerze je menil, da so bili stolpi prvotno  kraljeve kapele in navaja, kako sta bili dva (Kells in Duleek) prizori\xc5\xa1\xc4\x8de umora. Prav tako je menil, da so bila okna v smeri urnega kazalca, da bi posnemala vrstni red obredne procesije od povi\xc5\xa1anih vrat do samega vrha.\n_START_SECTION_\nNa Irskem\n_START_PARAGRAPH_\nGrobnica Daniela O'Connella na pokopali\xc5\xa1\xc4\x8du Glasnevin ima okrogel stolp, ki je bil zgrajen nad njo po pokopu leta 1847._NEWLINE_V irskem parku narodne dedi\xc5\xa1\xc4\x8dine v Ferrycarrigu v grofiji Wexford je okrogel stolp iz 19. stoletja. Postavljen je bil v spomin na ljudi iz Wexforda, ki so padli v vojni na Krimu._NEWLINE_V bolni\xc5\xa1nici St. Ita v Portrannu, grofija Dublin, je bila leta 1844 izdelana replika okroglega stolpa, ki ga je v njegov spomin postavila \xc5\xbeena politika Georgea Hampdna Evansa._NEWLINE_V hribih Knockmealdown v grofiji Waterford je \xc5\xa1e en spomenik v obliki 18 m visokega okroglega stolpa. Postavljen je bil leta 1935 na kraju, kjer naj bi leta 1923 padel Liam Lynch, voja\xc5\xa1ki vodja protiirske republikanske vojske med irsko dr\xc5\xbeavljansko vojno._NEWLINE_Zgodovinski ulstrski park v grofiji Tyrone ima repliko okroglega stolpa._NEWLINE_Chainov spominski stolp v kraju Larne v grofiji Antrim je svetilnik, izdelan v slogu okroglega stolpa. Zgrajen je bil v spomin na Jamesa Chaina, nekdanjega poslanca za Antrim.\n_START_SECTION_\nZunaj Irske\n_START_PARAGRAPH_\nOkrogli stolp je bil zgrajen leta 1997 v Irskem parku miru (Island of Ireland Peace Park) v Belgiji v spomin na irske vojake, ki so umrli v prvi svetovni vojni. 34 m visok stolp ima obliko  tradicionalnega irskega okroglega stolpa in je delno zgrajen iz kamna nekdanje voja\xc5\xa1nice v Tipperaryju. _NEWLINE_Na pokopali\xc5\xa1\xc4\x8du svete Marije v Milfordu v Massachusettsu so v poznem 19. stoletju zgradili okrogel stolp iz milfordskega granita kot spomin na irske priseljence iz osrednjega Massachusettsa, ki so tam pokopani. _NEWLINE_Druga cerkev, ki je bila zgrajena na kraju svetega Janeza v vzhodnem Melbournu, Victoria, Avstralija, kon\xc4\x8dana decembra 1900, ima 13-metrski irski okrogli stolp na vzhodni strani. Stolp je zasnovan po zgledu Cormacove kraljeve kapele na Rock of Cashel v Tipperaryju, zgrajen leta 1137.  Struktura je zdaj del katoli\xc5\xa1kega vodstvenega centra, ki ga vodi katoli\xc5\xa1ki oddelek za izobra\xc5\xbeevanje v Melbournu."